નગરોટા આતંકી હુમલા બાદ ભારતે કડક વલણ અપનાવ્યું છે. જ્યા સુધી સરહદે હુમલાઓ બંધ ના થાય ત્યાં સુધી પાકિસ્તાન સાથે વાતચીત કરવાનો ભારતે ઇન્કાર કરી દીધો છે.પાકિસ્તાનને એક વાર ફરી કડક સંદેશ આપતા વિદેશ મંત્રાલયે કહ્યું છે કે, સરકારે નગરોટા હુમલાને ખૂબ જ ગંભીરતાથી લીધું છે. જ્યાં સુધી સીમા પારથી આતંકવાદ જારી રહેશે. ત્યાં સુધી પાકિસ્તાન સાથે કોઇ પણ પ્રકારની વાતચીત કરવામાં આવશે નહી. વિદેશ મંત્રાલયના પ્રવક્તા વિકાસ સ્વરૂપે કહ્યું છે કે, હાલમાં નગરોટા હુમલા સાથે જોડાયેલી કેટલીક ડિટેલ્સની રાહ જોવામાં આવી રહી છે, અને તેના પછી સરકાર આગળ પગલા ભરવાની છે.